સુરતઃમહારાષ્ટ્રથી પરત ફરી રહેલા સુરતના પરિવારનો અકસ્માત
ગુરુવાર, સપ્ટેમ્બર 20 2018, 12:31 Hrs(IST)
નવગુજરાત સમય | Publish Date: Mar 30 2018 4:13PM
એક યુવાનનું મોત અને બે મહિલા સહિત ત્રણે ગંભીર ઇજા
પલસાણા નજીક મારુતી કાર પલ્ટી મારતા ઘટના બની
મહારાષ્ટ્રથી પરત ફરી રહેલા સુરતના એક પરિવારની કાર પલસાણા પાસે પલટી મારી જતા કારચાલકનું મોત થયું હતું જયારે કારમાં બેઠેલા બે મહિલા સહિત 3ને ગંભીર ઇજા થતા હોસ્પિટલમાં દાખલ કરાયા છે.પલટી મારી જવાને કારણે કારનો કચ્ચરઘાણ વળી ગયો હતો.
મૂળ મહારાષ્ટ્ર અને હાલ સુરતના લિંબાયત નિલગિરી સર્કલ પાસે સંભાજી ચોક ખાતે રહેતું પાટીલ પરિવારના સભ્યો મહારાષ્ટ્રથી મારુતિ કારમાં પરત સુરત આવી રહ્યા હતા ત્યારે સુરત જિલ્લાના પલસાણા તાલુકાનાં મલેકપોર પાટિયા નજીક કાર પલ્ટી મારતા સર્જાયેલા અકસ્માતમાં એકનું મોત થયું હતું જ્યારે અન્ય ત્રણને ગંભીર ઇજા પહોંચી હતી.
આ અંગે મળતી માહિતી અનુસાર મૂળ મહારાષ્ટ્ર અને હાલ લિંબાયત નિલગિરી સર્કલ સંભાજી ચોક ખાતે રહેતા શ્રીરામ શાલિગ્રામ પાટીલ અને તેની પત્ની સંગીતાબેન તેમજ નાનોભાઈ મચીંદર શાલિગ્રામ પાટીલ તેમજ શ્રીરામના સાળાની પત્ની પ્રતિભાબેન પાટીલ મારુતિ કાર નંબર જીજે-5-પીપી-7426 લઈને સુરતથી ગત 28મી માર્ચના રોજ મહારાષ્ટ્રના તરાડીગામે ગયા હતા. જ્યાં સાળાના ઘરે હાજરી આપીને ગુરુવારના રોજ પરત ફરી રહ્યા હતા. તે દરમ્યાન નેશનલ હાઇવે નંબર-53 ઉપર સુરત જિલ્લાના પલસાણા તાલુકાના મલેકપોર પાટિયા નજીક કાર ચલાવતા મચીંદર પાટિલે સ્ટેરિંગ ઉપર કાબૂ ગુમાવતાં કાર રોડની બાજુમાં ખાડામાં પલ્ટી મારી ગઈ હતી. આ અકસ્માતમાં મચીંદર પાટીલનું મોત નીપજયું હતું. જ્યારે સંગિતાબેન, પ્રતિભાબેન તેમજ શ્રીરામને ઇજા પહોંચતા સારવાર માટે હોસ્પીટલમાં ખસેડવામાં આવ્યા હોવાનું જાણવા મળ્યું છે. આ અંગે ફરિયાદ નોંધી આગળની તપાસ પલસાણા પોલીસના રમેશભાઈ પોપટભાઈ કરી રહ્યા છે.